Maktab Rendah Sains MARA Bentong

Maktab Rendah Sains MARA Bentong (singkatan: MRSM Bentong) merupakan sebuah sekolah berasrama penuh di bawah institusi MRSM, yang dikelolakan oleh MARA. MRSM Bentong adalah MRSM yang pertama melaksanakan program sussy teknikal. Ianya terletak di tepi Lebuhraya Kuala Lumpur-Karak, dalam daerah Bentong di negeri Pahang.

 Sejarah 

 Penubuhan maktab 
alt=|kanan|300x300px|Pandangan Atas MRSM Bentong
Idea untuk menubuhkan MRSM Bentong telah diilhamkan oleh pengerusi MARA pada ketika itu iaitu Yang Berhormat Datuk Wira Abu Seman bin Hj Yusop pada tahun 2003. MRSM Bentong telah mula beroperasi pada 2 Januari 2009 di satu kawasan seluas 52 hektar di atas Lot 2650 dan 1945, Mukim Bentong, Pahang. Pembangunan infrakstrukturnya mengandungi bangunan Pentadbiran, bangunan Akademik, bangunan Asrama Putera dan Puteri, Dewan Selera, Dewan Besar, Pusat Sumber Pembelajaran, Bangunan Makmal Sains, Surau, Rumah Pengetua, Rumah Timbalan Pengetua, Apartmen Guru dan kakitangan serta Gelanggang Permainan.

Pengambilan pelajar pertama ialah pada 19 Mac 2009 yang terdiri daripada 366 orang pelajar tingkatan empat (186 pelajar putera, 180 pelajar puteri). Manakala bilangan guru kumpulan pertama pula ialah seramai 35 orang dan Bilangan kakitangan seramai 24 orang.

Pada 8 Disember 2010, berlaku tanah runtuh yang menyebabkan sebahagian daripada padang hoki dan tangki septik tertimbus. Disebabkan insiden ini, pelajar dan staf dipindahkan ke MRSM Tun Abdul Razak di Pekan, Pahang dan ditutup selama setahun bagi memberi laluan kepada kerja-kerja pembaikan. 

Antara punca yang dikenalpasti mengundang kepada berlakunya tanah runtuh adalah disebabkan aliran air di bawah tanah yang membawa kepada hakisan tanah secara perlahan.

 Senarai pengetua 
 Nama Mula berkhidmat Tamat berkhidmatTuan Hj. A. Bakar bin A. RahimMei 2015Mei 2017Dr. Noorzalina binti Mohd NoorMei 2017Julai 2019En. Ariffin Bin SulaimanJulai 2019November 2023En. Zakpar Bin MahputDisember 2023

 Silibus 
Sejak 2017, MRSM Bentong tidak lagi menawarkan elektif sains tulen dan perakaunan kepada pelajar-pelajar Sijil Pelajaran Malaysia (SPM). Ia telah digantikan dengan tiga pilihan elektif kejuruteraan iaitu:

 Kejuruteraan Elektrikal.
 Kejuruteraan Mekanikal.
 Lukisan Kejuruteraan.

Pelajar tingkatan 4 dan 5 perlu mengambil mata pelajaran Pejajian Kejuruteraan Elektrik & Elektronik, Pengajian Kejuruteraan Mekanikal atau Lukisan Kejuruteraan.

Selain itu, kelas bahasa ketiga juga turut ditawarkan kepada pelajar SPM sebagai subjek tambahan.

 Lagu rasmi 
Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera
 Korporat 

 Visi dan Misi 
Visi
Menjadi pusat kecemerlangan pendidikan yang inovatif dan bertaraf dunia.

Misi
Menyediakan pelajar bumiputera yang berpotensi tinggi dalam bidang sains dan teknologi.

 Objektif 

 Melahirkan pelajar yang berpotensi tinggi dalam mengaplikasikan ilmu dan kemahiran teknikal untuk kesejahteraan sejagat.
 Memupuk kemenjadian pelajar yang pintar dan soleh.
 Memupuk nilai keusahawanan, kepimpinan, dan daya saing yang tinggi.

 Rujukan 

Lihat juga
 Maktab Rendah Sains MARA
 Majlis Amanah Rakyat

Bentong
Kategori:Sekolah menengah di Pahang